[{"text_idx": "#000002", "text": "Daw ei sylwadau wedi i'r adolygiad gwariant gadarnhau y bydd lleihad yn yr arian mae'r sianel yn ei dderbyn gan Lywodraeth y DU o \u00a36.7m i \u00a35m erbyn 2019."}, {"text_idx": "#000005", "text": "\"Mae'n rhwystredigaeth lwyr i mi fod ymdrechion aelodau Ceidwadol yn San Steffan i bwysleisio cyllideb S4C ddim wedi llwyddo hyd yma,\" meddai wrth raglen Post Cyntaf BBC Radio Cymru."}, {"text_idx": "#000006", "text": "\"Ond 'da ni'n gwybod yn 2013 mi lwyddwyd i ddiogelu cyllid S4C ac - yn enwedig yng nghyd-destun y ffaith ein bod ni wedi gweld cynnydd mewn gwariant ar chwaraeon a chelfeddydau yn Lloegr - mae'n gwbl hanfodol ein bod ni'n parhau i ddatgan yn glir nad ydi'r toriad yma'n dderbyniol.\""}, {"text_idx": "#000008", "text": "Ond dywedodd yr Adran Diwylliant, Cyfryngau a Chwaraeon (DCMS) bod y gostyngiad \"yn gydnaws a\u0302'r arbedion sy'n cael eu gwneud mewn llefydd eraill\"."}, {"text_idx": "#000009", "text": "Mae'r rhan fwyaf o arian y sianel yn dod o ffi trwydded y BBC. Disgynnodd y swm yna o \u00a3101m yn 2009 i \u00a382.8m yn 2014/15."}, {"text_idx": "#000010", "text": "\"Dwi'n credu bod y cyhoeddiad yma yn gwbl groes i'r hyn mae'r Ceidwadwyr yng Nghymru yn ei deimlo,\" meddai Mr Bebb."}, {"text_idx": "#000011", "text": "\"Mae'n anodd iawn i mi ddatgan 'mod i'r teimlo'n gyfforddus bod y Llywodraeth Geidwadol yn San Steffan wedi dangos y gefnogaeth i'r Gymraeg ac i S4C y byddwn i wedi'i ddymuno i'w weld."}, {"text_idx": "#000014", "text": "\"Rydyn ni wedi lleisio'n pryderon yn gyson am effaith toriadau cyllidol pellach ar y darlledwr o ran ei allu i gyflwyno gwasanaethau y mae angen mawr amdanynt i'w gynulleidfaoedd."}, {"text_idx": "#000015", "text": "\"Mae'r penderfyniad hefyd wedi'i wneud heb gynnal yr adolygiad ar wasanaethau S4C a addawyd gan Lywodraeth y Deyrnas Unedig yn 2010."}, {"text_idx": "#000016", "text": "\"Mae'n hanfodol fod cyllid digonol yn cael ei roi i S4C a bod ei hannibyniaeth olygyddol a rheolaethol yn cael ei diogelu hefyd er mwyn sicrhau bod y sianel yn parhau yn ei ro\u0302l hollbwysig o gefnogi'r Gymraeg a'r diwydiannau creadigol yng Nghymru.\""}, {"text_idx": "#000017", "text": "Dywedodd llefarydd ar ran y DCMS fod y newid yn \"ostyngiad cymedrol yng nghyllideb S4C ar y cyfan\"."}, {"text_idx": "#000018", "text": "Yn o\u0302l TAC, y corff sy'n cynrychioli cwmni\u0308au cynhyrchu teledu yng Nghymru, mae'r newidiadau'n \"siomedig\"."}, {"text_idx": "#000019", "text": "Dywedodd cadeirydd y corff, Iestyn Garlick: \"Mae'n siom nad ydi'r llywodraeth wedi gwrando ar y ddadl nad ydi cyllideb S4C yn gynaladwy heb fuddsoddiad pellach, er gwaethaf yr hyn ddywedodd y canghellor yn ei ddatganiad am bwysigrwydd economaidd y diwydiannau creadigol.\""}, {"text_idx": "#000021", "text": "Dywedodd cadeirydd Awdurdod S4C Huw Jones ei bod hi'n \"anochel y bydd gan doriadau o'r fath effaith ar ystod ac amrywiaeth y gwasanaeth rydym yn ei gynnig ac ar ein gallu i fanteisio ar gyfleoedd newydd\"."}, {"text_idx": "#000026", "text": "CylchgrawnBle nesa' i di\u0302m rygbi Cymru?Y Pafiliwn: O 8,000 o seddi i heddiw5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i MamCwis: Cysylltiadau Cymru a FfraincFideo: Rhyddhau hanner miliwn o glipiau archifPum munud gyda'r actores Nia Gandhi"}, {"text_idx": "#000030", "text": "Carchar yn 'agoriad llygad i anghyfiawnder'"}, {"text_idx": "#000034", "text": "Fideo: Rhyddhau hanner miliwn o glipiau archif"}, {"text_idx": "#000036", "text": "Cysylltwch a\u0302 niTabledi a ffonau symudolHefyd yn Gymraeg"}]